CELEX: 62010TN0359
Language: ro
Date: 2010-08-25 00:00:00
Title: Cauza T-359/10: Acțiune introdusă la 25 august 2010 — Ecologistas en Acción-CODA/Comisia

23.10.2010   
            
            
               RO
            
            
               Jurnalul Oficial al Uniunii Europene
            
            
               C 288/57
            
         
      Acțiune introdusă la 25 august 2010 — Ecologistas en Acción-CODA/Comisia
      (Cauza T-359/10)
      ()
      (2010/C 288/105)
      Limba de procedură: spaniola
      
         Părțile
      
      
         Reclamantă: Ecologistas en Acción-CODA (reprezentant: J. Ramos Segarra, avocat)
      
         Pârâtă: Comisia Europeană
      
         Concluziile reclamantei
      
      
                  —
               
               
                  Anularea Deciziei din 30 iunie 2010 a Secretariatului General al Comisiei Europene de respingere a accesului la documentele solicitate de reclamantă în procedura GESTDEM 2010/957 și constatarea dreptului pârâților de a primi informația solicitată.
                  
                              —
                           
                           
                              Înscrisul din 7 ianuarie 2010 al Servicio de Asesoramiento Urbanístico (Serviciului de Consultanță Urbanistică) al „Ajuntment de Valencia” (Primăria Valencia).
                           
                        
                              —
                           
                           
                              Informația din 17 ianuarie 2010 a autorităților spaniole privind situația cazului EU-PILOT 724/09/2ENVI.
                           
                        
                              —
                           
                           
                              Înscrisul din 21 ianuarie 2010 al „Generalität Valenciana” — Dirección General de Gestión del Medio Natural (administrația din Valencia — Direcția Generală de Gestiune a Mediului Natural).
                           
                        
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      Asociația reclamantă în prezentul proces se opune deciziei de respingere a cererii sale privind accesul la anumite documente prezentate de Spania în cadrul investigației referitoare la dosarul EU-PILOT-ENVI 72409, care are drept obiect executarea Planului special de protecție și de reformă internă (PEPRI) pentru cartierul Cabanyal din orașul Valencia, aprobat de Primăria Valencia și de administrația din Valencia.
      În susținerea pretențiilor sale, reclamanta arată că decizia atacată încalcă articolele 3, 4 și 6 din Regulamentul (CE) nr. 1367/2006 (1).
      În această privință, se afirmă că, în mod contrar celor susținute de Comisie, nu există proceduri judiciare interne care au legătură clară cu procesul inițiat de Comisie. Procedurile judiciare la care face referire pârâta privesc încălcarea unor norme interne, care în niciun caz nu reglementează mediul și nici nu se referă la aplicarea evaluării privind efectele asupra mediului.
      De asemenea, reclamanta consideră că, în orice caz, comunicarea informației solicitate nu poate afecta în mod negativ protejarea mediului înconjurător la care se referă informația respectivă.
      
         (1)  Regulamentul (CE) nr. 1367/2006 al Parlamentului European și al Consiliului din 6 septembrie 2006 privind aplicarea, pentru instituțiile și organismele comunitare, a dispozițiilor Convenției de la Aarhus privind accesul la informație, participarea publicului la luarea deciziilor și accesul la justiție în domeniul mediului (JO L 264, p. 13, Ediție specială, 15/vol. 17, p. 126).